ועדת הכנסת, כנסת 20, פרוטוקול מספר 369, 2018-07-09 11:00

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את דיון ועדת הכנסת.

מכלוף מיקי זוהר: נושאים רבים על סדר-היום, לכן אני מבקש מחברי הכנסת ומהדוברים להיות תמציתיים.

רוברט אילטוב: אפשר קודם להצביע, ואחר כך הדיון?

מכלוף מיקי זוהר: אני מוכן.

מכלוף מיקי זוהר: אני לא חושב שזה יהיה דמוקרטי מספיק, ולכן נשתדל להיות תמציתיים ורציניים.

מכלוף מיקי זוהר: בקשת הממשלה להקדמת הדיון בהצעות החוק הבאות, לפני הקריאה הראשונה: הצעת חוק הקולנוע.

מכלוף מיקי זוהר: מי נמצא פה מטעם משרד התרבות והספורט?

מכלוף מיקי זוהר: בבקשה.

מכלוף מיקי זוהר: אנא, פרט, הסבר ונמק.

ראובן חביב: ראובן חביב, מנהל אגף מחקר ופיתוח במשרד התרבות והספורט.

ראובן חביב: ראשית, אנחנו מבצעים מספר שינויים במסגרת הרפורמה ששרת התרבות והספורט מבצעת.

ראובן חביב: זה חוק שחלים בו מספר שינויים לרגל הרפורמה ששרת התרבות והספורט מובילה בענף הקולנוע.

ראובן חביב: יהיו לנו שינויים גם במסגרת החוק וגם במבחני התמיכה.

ראובן חביב: הסכם הקולנוע, הוא פג.

ראובן חביב: הוא הסכם שנערך כל חמש שנים, הוא מתבסס על החוק.

ראובן חביב: חשוב מאוד שנהיה עם חוק חדש שיחיל את כל השינויים של הרפורמה ממש בהקדם כדי שנוכל ליישם את זה כבר בשנת 2019, והתהליך מאוד ארוך.

מכלוף מיקי זוהר: אוקיי.

מכלוף מיקי זוהר: מי בעד, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: יעל, פה בוועדת הכנסת זה לא קואליציה-אופוזיציה תמיד.

מכלוף מיקי זוהר: לפעמים זה גם ענייני.

מכלוף מיקי זוהר: לפעמים.

יעל כהן-פארן: בסדר.

יעל כהן-פארן: זה פשוט לפעמים.

מכלוף מיקי זוהר: אבל אין בעיה, זה בסדר, את יכולה להצביע נגד.

מכלוף מיקי זוהר: זו זכותך.

יעל כהן-פארן: מה השינויים בחוק?

מכלוף מיקי זוהר: אם היית שואלת את השאלות ואחרי זה מצביעה, הייתי יכול להבין, אבל ההצבעה כבר התרחשה, ואנחנו עוברים לסעיף הבא.

יעל כהן-פארן: אבל כל ההצבעה הייתה מאוד תמוהה.

מכלוף מיקי זוהר: בסדר, אז יכולת לבקש לדבר.

מכלוף מיקי זוהר: הצעת חוק סדר הדין הפלילי (חקירת חשודים) (תיקון מס' 9).

מכלוף מיקי זוהר: נציג הממשלה פה יוכל להסביר?

מכלוף מיקי זוהר: יש פה את נציג הממשלה להצעת חוק סדר הדין הפלילי (חקירת חשודים)?

אמיר אוחנה: אולי נעבור לחוק הבא.

מכלוף מיקי זוהר: מישהו מהממשלה, שיגיע לפה אם אפשר.

מכלוף מיקי זוהר: אני עובר לחוק הבא:

מכלוף מיקי זוהר: הצעת חוק לתיקון דיני הבחירות לרשויות המקומיות (מסירת מידע מפנקס הבוחרים למתמודדים לראשות מועצה אזורית והצבעת בעלי תפקידים).

מכלוף מיקי זוהר: נציג הממשלה פה כדי להסביר את החוק?

מכלוף מיקי זוהר: גם כאן אני מבקש שנציג ממשלה יגיע.

מכלוף מיקי זוהר: הצעת חוק חומרי נפץ (תיקון מס' 4 והוראת שעה).

מכלוף מיקי זוהר: נציג הממשלה, בבקשה.

ישי יודקביץ: עורך דין ישי יודקביץ, מהייעוץ המשפטי של משרד הביטחון.

ישי יודקביץ: אדוני היושב-ראש, בהצעה מדובר על תיקון הגדרה של מפעלי מערכת הביטחון.

ישי יודקביץ: לקראת המכירה הסופית של התעש לאלביט, ההגדרה היום לוקה בחסר מבחינת מפעלים כי ההגדרה היום כוללת רק מפעלים בחברות ממשלתיות, אנחנו צריכים להרחיב את ההגדרה גם לחברות פרטיות כמו אלביט לכשתרכוש סופית את תעש.

ישי יודקביץ: אנחנו רוצים אפשרות לשר הביטחון לפטור מהוראות חוק חומרי נפץ, אבל בכפוף להתניית תנאי מאוד חשוב של השתת תקן בטיחות בטיפול בנפיצים שקיים היום כבר.

ישי יודקביץ: הנושא לא חדש מבחינה מעשית, 14 שנה כבר התעשיות הביטחוניות עובדות לפי התקן הזה.

ישי יודקביץ: הדחיפות הנדרשת היא כדי להשלים את הליכי הפרדת הפעילות בין תעש אלביט לבין חברת תומר שהיא תיוותר חברה ממשלתית, לגבי הנושא הזה של בטיחות בנפיצים, לכן אנחנו צריכים את הפטור מחובת הנחה.

מכלוף מיקי זוהר: אוקיי.

מכלוף מיקי זוהר: תודה רבה.

מכלוף מיקי זוהר: יש מישהו שרוצה לומר משהו בנושא?

יעל כהן-פארן: רק שזה לא הנושא שהקראת קודם, אבל בסדר.

שולי מועלם-רפאלי: למה?

שולי מועלם-רפאלי: זה בדיוק זה.

מכלוף מיקי זוהר: למה?

מכלוף מיקי זוהר: הצעת חוק חומר נפץ.

יעל כהן-פארן: דיברתם על 3.

יעל כהן-פארן: בסדר.

מכלוף מיקי זוהר: מי בעד, שירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: הצעת חוק משק החשמל (תיקון מס' 16) (רפורמה במשק החשמל).

מכלוף מיקי זוהר: נציג הממשלה.

נדב שיינברגר: אני יכול להסביר.

מכלוף מיקי זוהר: בבקשה, אדוני.

מכלוף מיקי זוהר: נדב שיינברגר, אם אינני טועה.

נדב שיינברגר: חוק משק החשמל מגיע לכאן אחרי קרוב לשלוש שנים של עבודה של כל המשרדים כדי לנסות לקדם את הרפורמה במשק החשמל.

נדב שיינברגר: חוק משק החשמל אמור להסתיים וכל הזיכיונות של חברת החשמל אמורים להסתיים בנובמבר השנה.

נדב שיינברגר: אנחנו לחוצים לנסות להעביר את זה כבר בתקופה הקרובה, ולכן אנחנו מבקשים את הפטור כדי שיתחילו לעבוד על זה.

מכלוף מיקי זוהר: אוקיי.

מכלוף מיקי זוהר: יש מישהו שרוצה לומר משהו בנושא?

שולי מועלם-רפאלי: כן.

שולי מועלם-רפאלי: האם בסוף הצרכנים ישלמו פחות?

מכלוף מיקי זוהר: זו התוכנית.

יעל כהן-פארן: הרי זה חוק שלא רק שלוש שנים עובדים עליו, על הרפורמה עובדים 20 שנה, ואני חושבת שבאמת, להגיש פטור מחובת הנחה, לבוא עם הכול ברגע האחרון – לחץ, לחץ, לחץ – נובמבר נגמר הזיכיון.

מכלוף מיקי זוהר: נגמר המושב, גברתי חברת הכנסת פארן.

יעל כהן-פארן: אז היו צריכים להביא את זה לפני שלושה חודשים.

פנינה תמנו: להביא את זה קודם.

מכלוף מיקי זוהר: אבל זה תהליך.

יעל כהן-פארן: מעמידים אותנו, את הכנסת - - -

פנינה תמנו: אבל עבדו על זה בלי הפסקה.

מכלוף מיקי זוהר: זה לא דבר פשוט, גברתי.

פנינה תמנו: דווקא בגלל שזה דבר מורכב.

יעל כהן-פארן: עבדו על זה, דווקא בגלל שזה דבר מורכב, מה אתה מייצר עכשיו?

יעל כהן-פארן: לחץ?

יעל כהן-פארן: אנחנו בשבוע לפני אחרון של המושב, אנחנו נצטרך להעביר עד סוף שבוע הבא את הרפורמה במשק החשמל.

יעל כהן-פארן: זה נראה לך הגיוני?

מכלוף מיקי זוהר: כן.

יעל כהן-פארן: לא.

יעל כהן-פארן: לי זה לא נראה הגיוני.

מכלוף מיקי זוהר: אז תצביעי נגד.

יעל כהן-פארן: ברור שאני אצביע נגד.

יעל כהן-פארן: אני רק אומרת כאן שזה זלזול בכנסת, זה אמירה שהנושא הזה, תעבירו - - -

רועי פולקמן: זה תואם עם יואל.

רועי פולקמן: זה תואם איתכם.

קריאות: - - -

יעל כהן-פארן: - - - שזה יהיה בפטור מחובת הנחה זה לא נכון.

מכלוף מיקי זוהר: הנושא תואם עם יואל, מרכז האופוזיציה.

פנינה תמנו: אני מצטרפת לדברים של חברת הכנסת פארן.

פנינה תמנו: דווקא בדברים מורכבים אנחנו מבינים שלפעמים פטור מחובת הנחה זה המוקש הגדול ביותר ואם מסתכלים על דברים רציניים ורוצים לא לפספס, בטח האופוזיציה, כל מיני דברים שעלולים בסוף לפגוע בציבור הצרכנים, אנחנו מבקשים שלא יהיה פטור מחובת הנחה, בטח אנחנו מתנגדים לדבר הזה ואני חושבת שאם זה כל כך היה רציני, היה אפשר להביא את זה.

מכלוף מיקי זוהר: מי בעד, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

אחמד טיבי: רביזיה.

מכלוף מיקי זוהר: רביזיה הוגשה על-ידי חבר הכנסת טיבי.

מכלוף מיקי זוהר: הצעת חוק דיני הבחירות לרשויות מקומיות.

מכלוף מיקי זוהר: יש כאן את נציג הממשלה לפני שאנחנו עוברים לנושא הבא בסדר-היום?

אתי בן יוסף: בודקים מי הנציג.

מכלוף מיקי זוהר: הצעת חוק סדר הדין הפלילי (חקירת חשודים).

מכלוף מיקי זוהר: יש פה את נציג הממשלה לפני שאנחנו עוברים לסדר-היום?

אחמד טיבי: כולם נמצאים בחקירות, איך יגיעו לפה?

מכלוף מיקי זוהר: אוקיי.

מכלוף מיקי זוהר: אני אעזוב את זה בינתיים, נשאיר את זה לסוף.

מכלוף מיקי זוהר: סעיף ב', פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק בתי משפט לעניינים מינהליים (הסמכת בית משפט לעניינים מינהליים לדון בהחלטות מינהליות של רשויות ישראליות הפועלות באזור).

מכלוף מיקי זוהר: טוען או טוענת הטענה, מי הם?

ניסן סלומינסקי: אני.

מכלוף מיקי זוהר: אתה טענת את טענת נושא חדש?

ניסן סלומינסקי: אני ביקשתי נושא חדש, כן.

מכלוף מיקי זוהר: מה זאת אומרת?

מכלוף מיקי זוהר: זה משהו חדש.

אחמד טיבי: אחריו אני רוצה לדבר.

אחמד טיבי: תגיד לו מה התרגיל שאתה עושה.

מכלוף מיקי זוהר: הרביזיה של חבר הכנסת טיבי נקבעת לשעה 11:45.

אחמד טיבי: מה התרגיל שאתה עושה.

מכלוף מיקי זוהר: תסביר את טענתך לטענת נושא חדש – שתכף גם נדחה אותה.

ניסן סלומינסקי: קיימנו דיונים מעמיקים בנושא של הצעת חוק בתי משפט מינהליים, ובמסגרת הדיונים כפי שמקובל בכל ועדה עשינו כמה שינויים, כפי שמקובל במסגרת עבודה של ועדה, לא מעבר לזה.

ניסן סלומינסקי: אבל מאחר ששמעתי שיש כאלה שירצו לטעון שזה נושא חדש, והם יעשו את זה כנראה רק כדי לעכב הצבעות, אז אמרתי, אני אשאל את השאלה הזאת.

מכלוף מיקי זוהר: זה תרגיל פרלמנטרי.

שולי מועלם-רפאלי: מדרגה ראשונה.

מכלוף מיקי זוהר: שמעת, גברתי?

מכלוף מיקי זוהר: יושב-ראש ועדת חוקה יוזם מהלך פרלמנטרי שמונע בהמשך טענת נושא חדש.

יעל סלנט: מהו הנושא החדש?

אחמד טיבי: מה נושא חדש, מר סלומינסקי?

מכלוף מיקי זוהר: יהיה אפשר להגיש נושא חדש שוב?

ניסן סלומינסקי: הנושא החדש שאני שואל זה על כל אותם שינויים שהוועדה עשתה במסגרת החוק, ואני מקווה שהיועץ המשפטי - - -

קריאות: - - -

ניסן סלומינסקי: מאחר שמישהו ניסה לעשות תרגיל, לעכב הצבעה, הוא הודיע שהוא יעשה את זה, אז אמרתי אני אקדים, למה לא?

מכלוף מיקי זוהר: מה הטענה?

מכלוף מיקי זוהר: אתה יכול להגדיר אותה?

ניסן סלומינסקי: אני אומר, יש לי ספק – ואני לכן רוצה שהיועץ המשפטי ילבן אותה ונצביע עליה כדי שנדע שאכן אין כאן בעיה.

ניסן סלומינסקי: אבל בכל אופן, מאחר שעשינו כמה שינויים, כפי שכל ועדה עושה שינויים בחוק, ואני יודע שיעלה הנושא הזה, אני רוצה להעלות את זה, שהיועץ המשפטי יסביר.

יעל כהן-פארן: אתה עושה נושא חדש לעצמך כדי שמישהו אחר לא יעשה לך?

שולי מועלם-רפאלי: לא.

שולי מועלם-רפאלי: בעקבות השינויים.

יעל כהן-פארן: זה מה שהוא עושה - - -

שולי מועלם-רפאלי: נכון.

שולי מועלם-רפאלי: יש פה כללים פרלמנטריים לגיטימיים.

קריאות: - - -

מכלוף מיקי זוהר: אפשר בבקשה להקשיב?

מכלוף מיקי זוהר: אני אאפשר לכל אחד לדבר בזמנו.

יעל כהן-פארן: פשוט לא ייאמן.

שולי מועלם-רפאלי: למה לא ייאמן?

שולי מועלם-רפאלי: כשאת מגישה רביזיה על חוק של עצמך, את עושה את זה?

מכלוף מיקי זוהר: אפשר לתת לחבר הכנסת אילטוב להתבטא?

מכלוף מיקי זוהר: אני מניח שטיבי הולך להסכים איתו בפעם הראשונה.

מכלוף מיקי זוהר: בבקשה.

רוברט אילטוב: כבוד היושב-ראש, אני חושב שזה תקדים לא בריא לכנסת שהיושב-ראש יביא את הנושאים שהוא הביא להצבעות אצלו בוועדה, שהוא יטען לנושא חדש.

רוברט אילטוב: אני חושב שזה כלי לא תקין.

רוברט אילטוב: אומנם אפשר להשתמש בזה אבל אני חושב שזה לא מקובל.

רוברט אילטוב: התקדים הזה יבוא עכשיו, כל יושבי-ראש הוועדות יבואו לכאן כדי ללבן את העניינים שלהם.

רוברט אילטוב: הסיפור של נושא חדש צריך לבוא באירועים חריגים, לא על כל דבר צריך לטעון נושא חדש, ולכן השימוש בנושא חדש באופן ציני שכזה, אני חושב שזה לא נכון לעשות.

רוברט אילטוב: ניסן, אני באמת מבקש ממך.

מכלוף מיקי זוהר: ניסן, אני רוצה להצטרף לדבריו של חבר הכנסת אילטוב ולבקש ממך למשוך את טענת הנושא החדש.

אחמד טיבי: בלי שאני אדבר?

מכלוף מיקי זוהר: בלי שתדבר.

אחמד טיבי: לא יעלה על הדעת.

מכלוף מיקי זוהר: אני חושב שחבר הכנסת אילטוב בעניין הזה צודק ואני מחזק את דבריו.

ניסן סלומינסקי: מי שהגיש את הבקשה הזאת גם היה בצלאל סמוטריץ, הוא לא יכול להגיע היום.

מכלוף מיקי זוהר: בגלל שאתה אדם ישר, וחשפת פה את מטרת הטענה, ברגע שחשפת אותה אנחנו מבקשים ממך למשוך אותה.

ניסן סלומינסקי: לא, אבל אני רוצה שנבין.

ניסן סלומינסקי: היה חבר שהיה בוועדה ורצה להגיש נושא חדש, ובסוף הוא החליט לא, הוא יגיש את זה רק לפני - - -

רוברט אילטוב: אבל אתה יושב-ראש הוועדה, זה לא מקובל.

ניסן סלומינסקי: זה במקום בצלאל שלא יכול להגיע.

ניסן סלומינסקי: מה שהוא אומר – לא, אני לא אגיש בישיבה, אני אחכה לישיבה ביום רביעי שצריכים להצביע ואז אני אגיש.

רוברט אילטוב: אלה כלים פרלמנטריים.

מכלוף מיקי זוהר: חבר הכנסת טיבי.

אחמד טיבי: אדוני היושב-ראש, מה שאנחנו עדים לו עכשיו זה דבר חסר תקדים.

אחמד טיבי: אני הייתי אתמול בדיוני ועדת החוקה, שבראשה עומד חבר הכנסת ניסן סלומינסקי, ותוך כדי דיונים אתמול אני אמרתי שיש דברים חדשים שיכולים להגיע עד כדי נושא חדש.

אחמד טיבי: ואני החלטתי, יחד עם חבריי ברשימה המשותפת, לקיים דיון פנימי עם יועצים משפטיים כדי לבדוק אפשרות להגיש נושא חדש, מר סלומינסקי.

אחמד טיבי: עדיין לא הכרענו האם מדובר בנושא חדש או לא בנושא חדש.

אחמד טיבי: שמע כך סלומינסקי את הדברים שלי בוועדה והוא בא לכאן כדי לסכל אפשרות שאני וחבריי מחר נגיש נושא חדש, כדי למנוע ממני בתור חבר כנסת להשתמש בכלי הפרלמנטרי הזה.

אחמד טיבי: אני הרבה זמן בכנסת.

אחמד טיבי: שערורייה כזאת עוד לא הייתה.

אחמד טיבי: אתה יושב-ראש ועדה, חוק שלך שאתה מקדם, של הממשלה, בא מציג נושא חדש על חוק שלך שאתה מקדם כדי שאחמד טיבי והח"כים הערבים לא יגישו נושא חדש.

אחמד טיבי: תגיד, השתגעת?

אחמד טיבי: מילא, היום יש דגל איראן בכנסת אבל גם תרגיל כזה?

ניסן סלומינסקי: קודם כול, אתה אמרת שאתה לא רוצה להגיש את זה עד - - -

אחמד טיבי: כי אני רוצה להתייעץ עם החברים שלי.

ניסן סלומינסקי: אמרת שאתה רוצה להגיש את זה ביום רביעי כדי שאי אפשר יהיה לעשות - - -

שולי מועלם-רפאלי: אם יש תרגילים פוליטיים, לגיטימי שהם יהיו מהאופוזיציה ומהקואליציה.

שולי מועלם-רפאלי: הרי ברור, אחמד, שהמטרה שלך היא להגיש את זה ברגע האחרון, לעצור את ההליך.

מכלוף מיקי זוהר: עצרו בבקשה.

מכלוף מיקי זוהר: אני מבקש מאדוני להגיד באופן ספציפי מה הטענה, לגבי איזה סעיף בחוק ספציפית.

ניסן סלומינסקי: אני אסביר.

אחמד טיבי: היועצת המשפטית, אם הוא מגיש, האם זה מונע ממני אפשרות לפני הקריאה השנייה והשלישית?

אחמד טיבי: לפי התקנון אני יכול להגיש נושא חדש לפני ההצבעה.

מכלוף מיקי זוהר: אז אני עונה לך.

מכלוף מיקי זוהר: התשובה היא, לא בנושא הזה.

מכלוף מיקי זוהר: בנושא אחר.

אחמד טיבי: מה זאת אומרת?

יעל סלנט: תכף נבין מה הנושא החדש.

מכלוף מיקי זוהר: זאת אומרת, אם הוא מדבר על סעיף ספציפי, אתה תוכל להגיש על סעיף אחר נושא חדש.

רוברט אילטוב: אחמד, אם זה נדחה אתה לא יכול.

אחמד טיבי: אבל אני רוצה להיות ענייני.

אחמד טיבי: חבר הכנסת אילטוב, א.

אחמד טיבי: אני מעריך את מה שאמרת.

אחמד טיבי: ב.

אחמד טיבי: אתמול היה דיון על כמה נושאים חדשים.

אחמד טיבי: מה שאני אמרתי, היה סביר שמדובר בנושאים חדשים.

אחמד טיבי: כדי לסכל את האפשרות שאני אעלה את הנושא על-פי דין, הוא בא לכאן, מקדים את האפשרות שאני אגיש?

אחמד טיבי: ככה פוגעים בעבודת הכנסת?

מכלוף מיקי זוהר: אני מבין מה שאתה אומר.

ניסן סלומינסקי: מה פירוש?

ניסן סלומינסקי: וברביזיות אתה לא עושה אותו דבר?

ניסן סלומינסקי: רביזיה – אתה לא מגיש מייד רביזיה כדי שלא יוכלו - - -

מכלוף מיקי זוהר: זה לא אותו דבר.

אחמד טיבי: אתה אומר, אתה רוצה להגחיך את עבודת הכנסת עד הסוף.

רוברט אילטוב: נושא חדש זה לא אותו דבר.

ניסן סלומינסקי: אין נושא חדש כי הרי כל זה, זה במסגרת עבודת הוועדה.

מכלוף מיקי זוהר: אני רוצה להתקדם.

מכלוף מיקי זוהר: סעיף ספציפי עליו אתה טוען טענת נושא חדש.

ניסן סלומינסקי: כל השינויים שעשינו.

מכלוף מיקי זוהר: אי אפשר.

מכלוף מיקי זוהר: משהו ספציפי.

ניסן סלומינסקי: נניח אם עשינו שלושה שינויים.

מכלוף מיקי זוהר: אתה טוען שלוש פעמים טענות נושא חדש?

ניסן סלומינסקי: שלושתם.

ניסן סלומינסקי: כן.

מכלוף מיקי זוהר: אוקיי.

מכלוף מיקי זוהר: אז אני רוצה ללכת להצבעה ולאשר את טענת הנושא החדש שלך.

מכלוף מיקי זוהר: אני רוצה לאשר אותה.

ניסן סלומינסקי: מיקי, אני אומר, תחשוב עוד פעם.

מכלוף מיקי זוהר: אז אני אומר, אני רוצה לאשר את הבקשה שלך לטענת נושא חדש.

אחמד טיבי: אני מבקש מחברי ועדת הכנסת - -

מכלוף מיקי זוהר: להצביע בעד.

אחמד טיבי: - - להצביע בעד ההצעה של ניסן סלומינסקי.

מכלוף מיקי זוהר: או שתמשוך את ההצעה.

אחמד טיבי: או שתמשוך את ההצעה שלך.

מכלוף מיקי זוהר: בבקשה, אתה רוצה לומר משהו?

גור בליי: שני דברים.

גור בליי: א.

גור בליי: אני רוצה לומר - - -

מכלוף מיקי זוהר: תמשוך את ההצעה.

ניסן סלומינסקי: לא, אני חושב שאתה עושה דבר שלא ייעשה.

מכלוף מיקי זוהר: אני לא מקבל את זה.

מכלוף מיקי זוהר: אני לא אפגע בעבודת הכנסת.

ניסן סלומינסקי: למה לטיבי מותר לעשות תרגיל?

מכלוף מיקי זוהר: תרגיל רביזיה מקובל עליי, אני מבין את זה שאתה יכול לטעון את בקשת הרביזיה - -

יעל כהן-פארן: המצאת תרגיל חדש.

יעל כהן-פארן: כי המצאת תרגיל חדש.

מכלוף מיקי זוהר: - - אבל למנוע מאנשים לטעון טענות נושאים חדשים אני לא יכול לאשר.

מכלוף מיקי זוהר: יש גבול.

ניסן סלומינסקי: לא, אבל הוא לא רוצה, לא מונע את זה.

ניסן סלומינסקי: הוא לא רוצה להגיש בישיבה, רוצה להגיש בזמן ההצבעה.

מכלוף מיקי זוהר: לא.

אחמד טיבי: יש דרך להגיש נושא חדש.

אחמד טיבי: יש דרך, יש תקנון.

מכלוף מיקי זוהר: אז בוא נעשה שינוי לתקנון הכנסת שיקבע שאי אפשר לעשות טענת נושא חדש בסמוך להצבעה או דקה לפני ההצבעה.

אחמד טיבי: ואי אפשר לעשות את זה בגללי.

שולי מועלם-רפאלי: אבל מיקי, מה שאתה עושה עכשיו, אתה מאפשר לאופוזיציה, בתרגיל - - -

מכלוף מיקי זוהר: להיות אופוזיציה.

שולי מועלם-רפאלי: לא.

שולי מועלם-רפאלי: הם יכולים להיות אופוזיציה אבל אתה לא יכול לבחור מתי לאשר - - -

קריאות: - - -

מכלוף מיקי זוהר: זה חלק מהכלים של אופוזיציה.

מכלוף מיקי זוהר: את רוצה לקחת כלי מהאופוזיציה?

שולי מועלם-רפאלי: אתה הולך נגד הקואליציה.

שולי מועלם-רפאלי: חוק שהוא בנפשנו?

מכלוף מיקי זוהר: אני, תפקידי לשמור על כולם, על הקואליציה ועל האופוזיציה.

מכלוף מיקי זוהר: אני לא משרת רק את הקואליציה.

מכלוף מיקי זוהר: זה חלק מהתפקיד שלי.

שולי מועלם-רפאלי: אין בעיה, אבל אתה לא יכול לבחור מתי לקבל את זה ומתי לא לקבל את זה.

קריאות: - - -

מכלוף מיקי זוהר: אין בעיה.

מכלוף מיקי זוהר: אז אנחנו נפתור את זה.

מכלוף מיקי זוהר: אנחנו נעשה שינוי תקנון שאי אפשר יהיה להגיש טענת נושא חדש דקה לפני הצבעות.

שולי מועלם-רפאלי: אבל איך תפתור את זה עד יום רביעי?

מכלוף מיקי זוהר: אז יש גם מחר דיונים בוועדת הכנסת, אנחנו לא הולכים לשום מקום.

מכלוף מיקי זוהר: אני אפתור את זה, אבל לא בשיטה שאני אקח כלי פרלמנטרי מחבר כנסת ואעזור לך.

ניסן סלומינסקי: אותו דבר - - -

רוברט אילטוב: אני רוצה להוסיף כמה דברים כדי שבאמת נעשה סדר.

רוברט אילטוב: לקואליציה יש מספיק כלים לדחות את כל הטענות של האופוזיציה ואנחנו לא צריכים לפחד ולא צריכים לעשות תרגילים.

מכלוף מיקי זוהר: נכון.

מכלוף מיקי זוהר: מסכים איתך.

רוברט אילטוב: אם יש בעיה עם הזמן אז צריך לתכנן את הזמן אחרת, זה הכול.

מכלוף מיקי זוהר: נכון.

רוברט אילטוב: האופוזיציה יכולה להגיש נושא חדש מתי שהיא רוצה ולא צריך לבוא עכשיו להגיד להם כן או לא.

ניסן סלומינסקי: למה?

ניסן סלומינסקי: הקואליציה לא יכולה להגיש?

רוברט אילטוב: לא.

רוברט אילטוב: סליחה, ניסן, יש לך את ועדת השרים לענייני חקיקה, יש לך היום קואליציה, אתה לא צריך לפחד מלהזיז את האופוזיציה באופן - - -

פנינה תמנו: סוף סוף דמוקרט.

רוברט אילטוב: זה לא קשור לדמוקרטיה.

פנינה תמנו: למה?

פנינה תמנו: עד שאתה מקבל מחמאה, קבל אותה באהבה.

יעל כהן-פארן: אדוני היושב-ראש, יש פה צורך בהבהרה של הייעוץ המשפטי.

מכלוף מיקי זוהר: חברים, אני רוצה להתקדם.

מכלוף מיקי זוהר: חבר הכנסת סלומינסקי, אם תרצה להציע בקשה לשינוי התקנון שיקבע שהגשת טענת נושא חדש תהיה אך ורק בזמן הדיונים ולא לפני ההצבעות או במהלך ההצבעות, אני אשמח לעשות שינוי בתקנון כבר מחר בוועדת הכנסת.

רוברט אילטוב: אני חושב שזה לא נכון לעשות את מה שאנחנו רוצים לעשות, שינוי תקנון.

רוברט אילטוב: אני אומר לך, גם כשהייתי באופוזיציה, גם כשאני בקואליציה, אני חושב שיש כללים שלא צריך לגעת בהם, זה עובד טוב.

רוברט אילטוב: אני אומר לכם שלקואליציה יש גם את הזמן וגם את היכולת לדחות את כל הטענות לנושא חדש.

מכלוף מיקי זוהר: אוקיי.

מכלוף מיקי זוהר: אני רוצה לשאול אותך, חבר הכנסת סלומינסקי.

מכלוף מיקי זוהר: נניח שאתה הולך ביום רביעי להצבעות וממש בסמוך להצבעות הם טוענים טענת נושא חדש.

מכלוף מיקי זוהר: ועדת הכנסת תתכנס מייד.

רועי פולקמן: תוך שעה.

מכלוף מיקי זוהר: תוך פחות מחצי שעה הסיפור הזה - אחרי רביזיות תוך שעה - יהיה מאחורינו, תוכל לחזור להצבעות.

מכלוף מיקי זוהר: חלילה, לא סיימת את ההצבעות ביום רביעי ולא קיבלת אישור מיושב-ראש הכנסת להמשיך את ההצבעות תוך כדי המליאה, ביום חמישי תוכל לבוא ולקיים את ההצבעות.

מכלוף מיקי זוהר: לא הצלחת ביום חמישי, תוכל לבוא ביום ראשון.

מכלוף מיקי זוהר: לא הצלחת ביום ראשון, תוכל לבוא ביום שני, וגם ביום שלישי וגם ביום רביעי.

מכלוף מיקי זוהר: ולכן, אני מציע אדוני, שתמשוך את הטענות על נושא חדש.

ניסן סלומינסקי: אני מושך.

מכלוף מיקי זוהר: תודה רבה.

מכלוף מיקי זוהר: אני מאוד מאוד מכבד את החלטתך.

אחמד טיבי: אתה מושך, ניסן?

קריאות: כן, כן.

אחמד טיבי: אני מבקש לסגת מהשטחים לגבולות 67', אם כבר אתה נכנע.

מכלוף מיקי זוהר: אני מודה לך על ההחלטה.

מכלוף מיקי זוהר: זו החלטה ששומרת על זכויות האופוזיציה, גם כשקשה.

אחמד טיבי: סוף סוף ניצחון מהדהד לאופוזיציה.

אחמד טיבי: 2.

אחמד טיבי: הצעת חוק סדר הדין הפלילי (חקירת חשודים) (תיקון מס' 9), התשע"ח-2018 (מ/1240)

מכלוף מיקי זוהר: סעיף ג' ירד מסדר-היום, נדחה, ואנחנו נדון בו בהמשך.

מכלוף מיקי זוהר: אני חוזר לבקשות הממשלה שלא סיימנו.

מכלוף מיקי זוהר: סדר הדין הפלילי (חקירת חשודים).

מכלוף מיקי זוהר: נציג הממשלה שיציג, גיל ברינגר, בבקשה.

גיל ברינגר: תודה, אדוני היושב-ראש.

גיל ברינגר: זו הצעת חוק ממשלתית של משרד המשפטים.

גיל ברינגר: אנחנו משנים את חוק חקירת חשודים לחוק ניהול חקירה.

גיל ברינגר: אנחנו מרחיבים את הזכויות בו מחשודים בלבד כפי שהיה עד היום גם לנחקרים וגם לעדים.

גיל ברינגר: חלק מהזכויות מעוגנות בחקיקה ראשית וחלק בהסמכה לתקנות, כמו הזכות לשינה וזכויות אחרות.

גיל ברינגר: רק לאחרונה הצלחנו לסגור את הנושא התקציבי, ומכאן הבהילות שלנו לחוקק את זה בקריאה ראשונה.

יעל כהן-פארן: זאת הרחבה שמיטיבה עם זכויות הנחקרים?

גיל ברינגר: נכון, היא מרחיבה.

גיל ברינגר: מעבר לחשודים כפי שהיה היום בחוק חקירת חשודים, אנחנו עכשיו קוראים לזה חוק זכויות חקירה מכיוון שהוא מתייחס גם לנחקרים, גם לעדים וגם לכאלה שהם בעצם נחקרים ועדים שאינם חשודים.

מכלוף מיקי זוהר: מאה אחוז.

גיל ברינגר: הוא כולל חובות היוועצות מורחבות יותר.

מכלוף מיקי זוהר: תודה לך, ותודה גם על אתמול.

גיל ברינגר: יש לי הרבה מה להגיד על אתמול אבל בפורום אחר.

מכלוף מיקי זוהר: לא עכשיו.

מכלוף מיקי זוהר: מי רוצה לומר משהו לפני ההצבעה?

מכלוף מיקי זוהר: אנחנו נצביע.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: פולקמן, היית נגד או בעד?

רועי פולקמן: בעד.

מכלוף מיקי זוהר: הצעת חוק לתיקון דיני הבחירות לרשויות המקומיות.

מכלוף מיקי זוהר: יוני, בבקשה.

יוני משריקי: יועץ השר.

מכלוף מיקי זוהר: תודה לך גם על אתמול.

יוני משריקי: תודה.

יוני משריקי: מדובר בהצעת חוק של שר הפנים שמבקש בעצם לשחרר את פנקס הבוחרים למתמודדים במועצות אזוריות.

יוני משריקי: היות והבחירות ב-30 באוקטובר, ומשרד המשפטים ביקש שנעשה את זה בתיקון חקיקה, אנחנו מביאים את זה עכשיו לפטור על מנת שנוכל לסיים את זה בסוף המושב הזה.

מכלוף מיקי זוהר: אוקיי.

מכלוף מיקי זוהר: יש מישהו שרוצה לומר משהו לפני ההצבעה?

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: הבקשה התקבלה.

מכלוף מיקי זוהר: סעיף ד': מינוי ממלא מקום ליושב-ראש הכנסת בהיעדרו מן הארץ.

מכלוף מיקי זוהר: ירדנה, תציגי לנו.

ירדנה מלר הורוביץ: מייד ביציאת הכנסת לפגרת הקיץ, עתיד יושב-ראש הכנסת לצאת את גבולות הארץ, החל מה-23 ביולי, י"א באב, ועד כ"ה באב, 6 באוגוסט.

ירדנה מלר הורוביץ: מבקש יושב-ראש הכנסת שבתקופת היעדרו ימלא את מקומו סגן יושב-ראש הכנסת, חבר הכנסת חמד עמאר.

מכלוף מיקי זוהר: אוקיי.

מכלוף מיקי זוהר: מי בעד, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף ה': בקשה להעברת הצעת חוק שעות עבודה ומנוחה מוועדת הכנסת לוועדה משותפת.

מכלוף מיקי זוהר: להלן שמות הרכב הוועדה שאני מציע בוועדה המשותפת.

מכלוף מיקי זוהר: מטעם ועדת הכנסת: אנוכי, מיקי זוהר, יושב-ראש הוועדה; אמיר אוחנה, יואל חסון, פנינה תמנו שטה - - -

רועי פולקמן: למה שזה לא יידון פה בוועדה?

מכלוף מיקי זוהר: בוועדה המשותפת.

מכלוף מיקי זוהר: חשבנו שזה צריך להיות גם עם ועדת העבודה, הרווחה והבריאות.

רועי פולקמן: זה ועדת הכנסת.

מכלוף מיקי זוהר: אבל זה עדיין שייך לזכויות עובדים, חשבנו שזה נכון.

אחמד טיבי: באיזה נושא?

מכלוף מיקי זוהר: חוק שעות עבודה ומנוחה (סמכות יושב-ראש הכנסת בעניין עובדי הכנסת).

מכלוף מיקי זוהר: אני יושב-ראש הוועדה, אמיר אוחנה, יואל חסון, פנינה תמנו שטה, ישראל אייכלר.

מכלוף מיקי זוהר: חברי ועדת העבודה והרווחה: נורית קורן, מירב בן ארי, יוליה מלינובסקי, מיכל בירן ואילן גילאון.

אחמד טיבי: בלי ערבים.

מכלוף מיקי זוהר: לא משנה.

אחמד טיבי: מה זה לא משנה?

אחמד טיבי: אנחנו הסיעה הכי - - -

מכלוף מיקי זוהר: במקרה הזה לא משנה.

מכלוף מיקי זוהר: מי בעד הקמת הוועדה והעברתה לעניין הזה?

מכלוף מיקי זוהר: מי בעד, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף ו': קביעת ועדה לדיון בהצעת חוק הרשויות המקומיות (תשלום לחברי ועדת קלפי), הצעתו של חבר הכנסת דוד ביטן.

מכלוף מיקי זוהר: גם פה מוצע להקים - - -

דוד ביטן: רגע, תן לי לדבר.

מכלוף מיקי זוהר: בבקשה.

דוד ביטן: עם כל הכבוד, אתה צריך לשאול אותי, זה חוק שלי, זה לא הולך בצורה הזאת.

דוד ביטן: אני מבקש שזה יעבור לוועדת הפנים.

דוד ביטן: זה לא נושא כל כך חשוב כדי שזה יידון בוועדה המשותפת.

דוד ביטן: זה נושא מהיר, פשוט, אין צורך בוועדה משותפת.

דוד ביטן: רק בוועדת הפנים.

דוד ביטן: מי הוועדה המוסמכת פה, גברתי?

יעל סלנט: פנים.

דוד ביטן: פנים.

דוד ביטן: תודה.

מכלוף מיקי זוהר: אני חושב שמה שנכון לעשות זה ועדה משותפת.

מכלוף מיקי זוהר: ידוע שוועדת הכנסת עוסקת בעניינים שקשורים לבחירות.

מכלוף מיקי זוהר: בדרך כלל טרם הבחירות היא גם מקדמת את ענייני הבחירות הכלליות, ונושא הבחירות יקר לליבה.

מכלוף מיקי זוהר: כמובן שוועדת הפנים גם קשורה לעניין הזה, ולכן חשוב שגם היא תהיה.

דוד ביטן: ועדת הכנסת לא קשורה בכלל לעניין הזה.

מכלוף מיקי זוהר: לא, אני חולק עליך.

יעל כהן-פארן: בוועדת הפנים דנו בכל תיקוני החקיקה שקשורים לרשויות המקומיות.

מכלוף מיקי זוהר: מטרת הקמת הוועדה היא - - -

דוד ביטן: אל תערב עניינים אישיים שלך עם הכנסת.

מכלוף מיקי זוהר: מטרת הקמת הוועדה - - -

דוד ביטן: אל תערבב עניינים אישיים שלך עם הכנסת.

דוד ביטן: שוב פעם אני אומר את זה – לפרוטוקול.

מכלוף מיקי זוהר: הטענה שלך, היא איננה רלוונטית ואני גם לא אתייחס אליה.

דוד ביטן: אני לא רוצה לדבר לתוכן של העניין.

מכלוף מיקי זוהר: אתה יכול לדבר.

דוד ביטן: אל תערב עניין אישי שלך בעבודת הכנסת.

דוד ביטן: הבנת אותי?

מכלוף מיקי זוהר: אתה יכול לומר מה שאתה רוצה ואני יכול להגיד לך גם באותה נשימה שגם אתה אולי צריך להיות מנוע מהרבה מאוד דברים שאתה עוסק בהם.

דוד ביטן: אני לא מנוע מזה.

מכלוף מיקי זוהר: בוא לא נרחיב את היריעה.

דוד ביטן: תאמין לי.

דוד ביטן: מה שאני צריך להיות מנוע אני מנוע.

מכלוף מיקי זוהר: בוא לא נרחיב את היריעה.

דוד ביטן: אני יודע בדיוק איפה אני צריך להיות מנוע.

מכלוף מיקי זוהר: אני מציע לאדוני לומר את מה שהוא רוצה לומר למי שהוא רוצה לומר ולהצביע כאוות נפשו.

מכלוף מיקי זוהר: אני סבור שהוועדה הזו היא הוועדה הנכונה לדון בחוק.

קריאות: - - -

מכלוף מיקי זוהר: פנינה, מה אתם רוצים לעשות?

פנינה תמנו: אנחנו נהיה בעד ועדה משותפת.

מכלוף מיקי זוהר: אוקיי.

מכלוף מיקי זוהר: בן צור.

יואב בן צור: בעד ועדת הפנים.

מכלוף מיקי זוהר: אוקיי.

מכלוף מיקי זוהר: אייכלר.

ישראל אייכלר: לא מתערב.

ישראל אייכלר: אני לא בעד הסכסוך הזה.

מכלוף מיקי זוהר: אוקיי.

מכלוף מיקי זוהר: טיבי.

אחמד טיבי: לא מתערב.

יוסי יונה: אני, פנינה ביקשה ממני.

מכלוף מיקי זוהר: אוקיי.

מכלוף מיקי זוהר: מי בעד הקמת ועדה משותפת, ירים את ידו.

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: הרכב הוועדה: מיקי זוהר יושב-ראש הוועדה, אברהם נגוסה, יואב בן צור, איילת נחמיאס ורבין, פנינה תמנו שטה.

דוד ביטן: רביזיה.

מכלוף מיקי זוהר: חברי ועדת הפנים והגנת הסביבה: יואב קיש, יעקב אשר, חמד עמאר, אחמד טיבי וזוהיר בהלול.

מכלוף מיקי זוהר: הרביזיה גם תידון בהמשך, יחד עם הרביזיה של אחמד טיבי.

מכלוף מיקי זוהר: אנחנו עוברים לסעיף ז': חילופי חברים בוועדה המשותפת של ועדת הכנסת וועדת הכלכלה לדיון בהצעת חוק השידור הציבורי הישראלי (תיקון מס' 8), התשע"ח-2018.

מכלוף מיקי זוהר: מסיעת המחנה הציוני ביקשו להחליף, במקום את יואל חסון לשים את איילת נחמיאס ורבין, וש"ס ביקשו את יצחק וקנין במקום יעקב אשר.

מכלוף מיקי זוהר: אלה השמות, אני חוזר: איילת נחמיאס ורבין תחליף את יואל חסון; יעקב אשר יחליף את יצחק וקנין; ועיסאווי פריג' - - -

אתי בן יוסף: לא.

אתי בן יוסף: ההיפך.

אתי בן יוסף: במקום אשר ייכנס וקנין.

אתי בן יוסף: במקום חסון תיכנס איילת.

משה רונן: אדוני, אפשר לומר משהו?

מכלוף מיקי זוהר: מי אתה, אדוני?

משה רונן: משה רונן, מארגון העיתונאים.

משה רונן: אנחנו העותרים בעתירה נגד תיקון 8 שנחקק בשנה שעברה.

משה רונן: זו ההזדמנות הראשונה שיש לנו לבוא לכאן להתייחס.

משה רונן: כפי שאמר יושב-ראש הוועדה המשותפת מהשנה שעברה – שחוקקה את תיקון 8 – בדיון לפני שתי דקות, אני חושב ואני קורא לחברי הכנסת לדון בזה בוועדת הכלכלה.

משה רונן: אין צורך בוועדה משותפת.

משה רונן: התיקון הוא תיקון קטן מאוד.

משה רונן: הוא התקבל בוועדת השרים, הממשלה מציעה אותו, האופוזיציה מסכימה לו.

משה רונן: אין צורך לדון בוועדה משותפת.

משה רונן: יש חשש שוועדה משותפת תגרום לתיקונים שיפגעו בחופש הביטוי, שיכפיפו את התאגיד ל - - -

מכלוף מיקי זוהר: הנושא הזה כבר אושר במליאה, ידידי.

משה רונן: אז אני מציע שהוועדה המשותפת תהיה זהה לוועדת הכלכלה או משהו כזה כדי שזה ילך מהר.

מכלוף מיקי זוהר: אז אני חוזר.

מכלוף מיקי זוהר: במקום יואל חסון תכהן חברת הכנסת נחמיאס ורבין; במקום יעקב אשר יכהן חבר הכנסת יצחק וקנין; לגבי פריג', מה עושים?

מכלוף מיקי זוהר: אולי נרחיב את הוועדה, אפשר?

יעל סלנט: צריך להוסיף עוד נציג.

מכלוף מיקי זוהר: נוסיף עוד נציג מכל ועדה?

מכלוף מיקי זוהר: אוקיי.

מכלוף מיקי זוהר: מטעם ועדת הכלכלה.

אתי בן יוסף: צריך להצביע על ההרכב החדש.

מכלוף מיקי זוהר: נצביע קודם כול על ההרכב החדש.

מכלוף מיקי זוהר: מי בעד ההרכב החדש, ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין הבקשה לחילופי חברים בוועדה המשותפת של ועדת הכנסת וועדת הכלכלה לדיון בהצעת חוק השידור הציבורי הישראלי (תיקון מס' 8) (תיקון), התשע"ח-2018, נתקבלה.

מכלוף מיקי זוהר: עכשיו אני רוצה להגדיל את מספר החברים ל-12, להוסיף להרכב הזה עוד שני חברים.

מכלוף מיקי זוהר: מטעם ועדת הכלכלה אנחנו רוצים להוסיף את עיסאווי פריג'.

קריאות: - - -

מכלוף מיקי זוהר: אני מוסיף מטעם ועדת הכלכלה את חבר הכנסת עיסאווי פריג' ומטעם ועדת הכנסת נוסיף את חבר הכנסת יואב בן צור.

מכלוף מיקי זוהר: מי בעד הוספת השמות הללו, ירים את ידו?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין הבקשה להוספת חברים בוועדה המשותפת של ועדת הכנסת וועדת הכלכלה לדיון בהצעת חוק השידור הציבורי הישראלי (תיקון מס' 8) (תיקון), התשע"ח-2018, נתקבלה.

מכלוף מיקי זוהר: ההחלטה התקבלה.

מכלוף מיקי זוהר: הצבענו גם על הגדלה וגם על הוספה.

מכלוף מיקי זוהר: 1.

מכלוף מיקי זוהר: הצעת חוק התכנון והבנייה (תיקון מס' 118) (הוראות לעניין היטל השבחה), התשע"ז-2017 (פ/5293/20) (כ/727), של חה"כ מיכאל מלכיאלי

מכלוף מיקי זוהר: סעיף ח': בקשת יושב-ראש ועדת הפנים והגנת הסביבה להקדמת הדיון בהצעות החוק הבאות, לפני קריאה שנייה ושלישית: 1.

מכלוף מיקי זוהר: הצעת חוק התכנון והבנייה, של חבר הכנסת מלכיאלי; 2.

מכלוף מיקי זוהר: הצעת חוק התכנית הכלכלית, של חברת הכנסת מירב בן ארי.

מכלוף מיקי זוהר: מישהו רוצה לומר משהו בעניין?

אתי בן יוסף: צריך לנמק.

יעל סלנט: מוועדת הפנים.

מכלוף מיקי זוהר: מישהו מפנים פה כדי לנמק?

יעל סלנט: בשם ועדת הפנים.

מכלוף מיקי זוהר: מלכיאלי כמציע ינמק, ופולקמן ינמק בשביל מירב בן ארי.

מיכאל מלכיאלי: האמת היא שהצעות החוק מוזגו כי יש בעצם איזשהו קשר ביניהן: 1.

מיכאל מלכיאלי: פטור מהיטלי השבחה.

מכלוף מיקי זוהר: דרך אגב, כל הרביזיות – גם של טיבי וגם של ביטן – נקבעות לשעה 12:15.

קריאה: - - -

מכלוף מיקי זוהר: טיבי נשאר ברבע ל- ושל ביטן ב-12:15.

ישראל אייכלר: אבל יש נשיאות, אדוני היושב-ראש.

קריאה: - - -

מכלוף מיקי זוהר: אז הכול ביחד ב-12:05.

אחמד טיבי: יש נשיאות ב-12:00, אז אני אשלח מישהו אחר.

אתי בן יוסף: לא, לרביזיה שלך אתה צריך.

קריאה: אז תמשוך את הרביזיה.

אחמד טיבי: לא על הרביזיה שלי.

אחמד טיבי: ההצבעה על הרביזיה של ביטן, לא?

אתי בן יוסף: גם וגם.

מכלוף מיקי זוהר: הנה קיש פה, ינמק את שתי הבקשות.

מכלוף מיקי זוהר: סעיף ח': הצעת חוק התכנון והבנייה והצעת חוק התכנית הכלכלית.

יואב קיש: אנחנו עשינו שני תיקונים שהושלמו בימים אלה וחשוב לנו לקראת סוף המליאה להביא אותם.

יואב קיש: נושא מלכיאלי זה באמת נושא מקצועי שבא לפטור בעיות בהיטלי השבחה, וחשוב שיוסדר כי כל יום שעובר אנשים נפגעים מזה.

יואב קיש: אני רוצה לברך את חבר הכנסת מלכיאלי בעשייה הברוכה שלו ואנחנו השלמנו במהירות את הצעת החוק.

יואב קיש: לכן יש חשיבות לעניין הזה.

יואב קיש: נושא 2 – אני כבר מנמק ביחד, חבר הכנסת מיקי זוהר – גם הנושא של חברת הכנסת מירב בן ארי, אני חייב להגיד שלבקשתה הוספנו נושא לגבי חריש, זה היה משהו שעורר לא מעט ויכוחים אבל הגענו גם למתווה מוסכם – אני לא יכול להגיד בהסכמה – עם האופוזיציה, ולכן אני חושב שזה עשה טוב לכל הצדדים ואנחנו יכולים להשלים את המשימה.

יואב קיש: אני מבקש לכבד את הבקשות.

מכלוף מיקי זוהר: מאה אחוז.

מכלוף מיקי זוהר: מי בעד, שירים את ידו.

מכלוף מיקי זוהר: מי נגד?

יעל סלנט: צריך להצביע על ההצעות בנפרד.

יעל סלנט: בעד – רוב

יעל סלנט: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: ההצעה השנייה, אנחנו צריכים להצביע בנפרד.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף אחרון על סדר-היום: בקשת יושב-ראש ועדת החינוך, התרבות והספורט להקדמת הדיון בהצעת חוק חינוך מיוחד, לפני הקריאה השנייה והשלישית.

מכלוף מיקי זוהר: מישהו רוצה לומר משהו?

יעל סלנט: צריכים לנמק.

מכלוף מיקי זוהר: מטעם ועדת החינוך יש מישהו שינמק?

קריאה: תצביע, לא צריך לנמק.

מכלוף מיקי זוהר: לא, צריך נימוק.

מכלוף מיקי זוהר: היושב-ראש ביקש בקשה.

מיכאל מלכיאלי: חוק חשוב מאוד.

ישראל אייכלר: חוק חינוך מיוחד זה חוק חשוב מאוד.

מכלוף מיקי זוהר: יש לזה דחיפות, אדוני?

קריאה: מאוד.

מכלוף מיקי זוהר: יש לזה דחיפות.

מכלוף מיקי זוהר: אוקיי, אז השתכנענו.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: תודה רבה.

קריאה: יש רביזיה עכשיו.

מכלוף מיקי זוהר: רביזיות ב-12:05 – שתי הרביזיות.

מכלוף מיקי זוהר: תודה רבה, הישיבה נעולה.